open-index/open-wikipedia-markdown huggingface dataset:
Borough United FC

**Borough United Football Club** var en walisisk fotballklubb fra landsbyen Llandudno Junction i grevskapsdistriktet Conwy. Klubben eksisterte bare i 17 år, men markerte seg med å vinne den walisiske cupen i 1963 og å oppnå et respektabelt resultat i Cupvinnercupen.

## Tidlig historie og cupmesterskap
Borough United ble stiftet i 1952 da Llandudno Junction FC og Conwy Borough FC, som begge hadde slitt med økonomiske problemer, slo seg sammen. Den nye klubben spilte på Conwy Boroughs bane Nant-y-Coed og i Llandudno Junctions farger, brun skjorte og hvit shorts.

De to opprinnelige klubbene hadde hatt en viss suksess, men lå begge i bunnen av Welsh League (North) den sesongen de vedtok å slå seg sammen. Den nye klubben vant divisjonen i 1959, foran de lokale rivalene Llandudno FC. (Det fantes for øvrig ikke noen nasjonal toppdivisjon i Wales på den tida. League of Wales ble ikke opprettet før i 1992.)

Borough Uniteds store sesong var likevel i 1962/63. De vant divisjonen igjen, og vant hele tre cupmesterskap. Det største var likevel seieren i Welsh Cup. I de første rundene slo de ut Rhyl, Denbigh Town, Bangor City (siste sesongs cupmester) og Hereford United. Cupfinalen ble på den tida spilt over to kamper, hjemme og borte. Borough United slo Newport County 2-1 hjemme og spilte 0-0 borte.

## Europacupspill
Cupmesterskapet ga Borough United plass i Cupvinnercupen. I første runde møtte de Sliema Wanderers fra Malta. Første kamp ble spilt på for Borough United uvant sandunderlag på Empire Stadium i Gzira, der den walisiske klubben greide 0-0. Returkampen ble spilt på Racecourse Ground i Wrexham, der det maltesiske laget var like uvant med gressdekket som waliserne hadde vært med sandunderlaget, og Borough United vant 2-0.

I andre runde møtte Borough United Slovan Bratislava fra Tsjekkoslovakia. Waliserne tapte begge kampene, 0-1 i Wrexham og 0-3 i Bratislava, men resultatet var likevel respektabelt for et amatørlag som møtte et profesjonelt lag med fem landslagsspillere på banen.

## Slutten
Klubben gjorde det fortsatt godt i serien fram til de i 1967 ble kastet ut fra hjemmebanen sin av banens eiere, den katolske ordenen Oblatfedrene. Klubben fant det umulig å flytte til Llandudno Junctions gamle bane Conwy Morfa, og diskusjoner om å slå seg sammen med andre klubber i distriktet bar heller ikke frukter. Borough United trakk seg fra Welsh League (North) i juli 1967 og spilte i Vale of Conwy League på lavere nivå i to sesonger før klubben ble oppløst i 1969.

## Kilder/eksterne lenker
*Welsh Football Data Archive: The Borough United story
*Football Club History Database: Borough United
*BBC: Py oedd Borough United? (walisisk)
Broscina

* *[[Broscodera]]* 
* *[[Broscosoma]]* 
* *[[Broscus]]* 
* *[[Chaetobroscus]]* 
* *[[Craspedonotus]]* 
* *[[Ebertius]]* 
* *[[Eobroscus]]* 
* *[[Miscodera]]* 
* *[[Zacotus]]* 

**Broscina** er en gruppe av biller i delgruppen (underfamilien) sandgravere (Broscinae) i familiegruppen løpebiller. Ingen arter er registret fra Norge.

## Systematisk inndeling med norske arter
Systematikken følger Carabidae of the World

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilien **Sandgravere, [[Broscinae]], [=[[Broscini]]]** 
****** delgruppe Broscina Hope, 1838 
******* slekten *[[Broscodera]]* Lindroth, 1961 
******* slekten *[[Broscosoma]]* Rosenhauer, 1846  
******* slekten *[[Broscus]]* Panzer, 1813 
******** *[[Broscus cephalotes]]* (Linnaeus, 1758)
******* slekten *[[Chaetobroscus]]* Semenov, 1900 
******* slekten *[[Craspedonotus]]* Schaum, 1863  
******* slekten *[[Ebertius]]* Jedlicka, 1965 
******* slekten *[[Eobroscus]]* Kryzhanovskij, 1951 
******* slekten *[[Miscodera]]* Eschscholtz, 1830 
******** *[[Miscodera arctica]]* (Paykull, 1798) – eneste art i sin slekt
******* slekten *[[Zacotus]]* LeConte, 1869

## Referanser


## Eksterne lenker
* 
* Broscina – Database Carabidae of the World – engelskspråklig
* Norsk entomologisk forening
Arabba

**Arabba** (italiensk), *Reba* (dolomitt-ladinsk ), *Buchenstein* (tysk) er et sted i kommunen Livinallongo del Col di Lana i Provinsen Belluno, Dolomittene. 

Arabba grenser opp til den bratte sydveggen av Sellagruppen. I syd begrenses stedet av en utløper av Marmolatamassivet som kalles Portavescovo, i sydøst åpner dalen seg mot *Livinallongo di Col di Lana*.

Sentrum ligger på 1602 moh og stiger bratt mot 2500 meters høyde både mot nord og syd. Mot vest lukkes dalen av det høytliggende Pordoipasset (2239 moh), og mot nord kan nabokommunen Corvara nås via Campolongopasset.

Arabba er et snøsikkert og populært vintersportssted, særlig utløperen av Marmolatamassivet ved Porta-Vescovo. Sommerstid er Arabba utgangspunkt for fjellvandringer og klatreturer. Hoveddelen av befolkningen lever av turisme.
Josep Guardiola

**Josep Guardiola Sala**, også kalt **«Pep» Guardiola**, (født 1971) er en spansk fotballtrener og tidligere -spiller som er trener for den engelske klubben Manchester City FC.

Guardiola var som spiller kjent som en defensiv midtbanespiller med en god pasningsfot. Han spilte for FC Barcelona fra 1990 til 2001. I perioden 1992-2001 spilte han 47 kamper for , hvor han skåret fem ganger. Guardiola la opp som fotballspiller i 2006, 35 år gammel, og gikk raskt over i en suksessrik trenerkarriere. I 2007-2008 trente han Barcelonas B-lag. 5. juni 2008 signerte han kontrakt med Barcelonas A-lag, og trente førstelaget fra 2008 til 2012. Guardiolas epoke som trener for Barcelona ble klubbens hittil mest suksessrike, med 14 trofeer i løpet av fire år, deriblant flere serie-, cup- og mesterligatriumfer. Han ga seg som trener for A-laget den 27. april 2012.

16. januar 2013 ble det kjent at Guardiola hadde inngått en avtale med Bayern München om å trene laget fra og med 2013/2014-sesongen. I løpet av de to første årene under Guardiola ble klubben seriemester to ganger og tysk cupmester én gang. I desember 2015 ble det annonsert at Guardiola ville slutte som trener for Bayern München etter 2015/16-sesongen. I februar 2016 ble det klart at Pep Guardiola skulle bli trener i den engelske klubben Manchester City fra juni samme år.

## Meritter

### Spiller
**FC Barcelona B**

* Segunda Division B: (1) 1990/91

**FC Barcelona**

* La Liga: (6) 1990/91, 1991/92, 1992/93, 1993/94, 1997/98, 1998/99
* Copa del Rey: (1) 1996/97
* Supercopa de España: (4) 1991, 1992, 1994, 1996
* Serievinnercupen: (1) 1991/92
* Cupvinnercupen: (1) 1996/97
* Supercupen: (2) 1992, 1997

**Spania U23**

* Sommer-OL: (1) 1992

### Trener
**FC Barcelona B**

* Tercera División: (1) 2007/08

**FC Barcelona**

* La Liga: (3) 2008/09, 2009/10, 2010/11
* Copa del Rey: (2) 2008/09, 2011/12
* Supercopa de España: (3) 2009, 2010, 2011
* Mesterligaen: (2) 2008/09, 2010/11
* UEFA Super Cup: (2) 2009, 2011
* VM for klubblag: (2) 2009, 2011

**Bayern München**

* Bundesliga: (3) 2013/14, 2014/15, 2015/16
* DFB-Pokal: (2) 2013/14, 2015/16
* UEFA Super Cup: (1) 2013
* VM for klubblag: (1) 2013

**Manchester City**

* Premier League: (6) 2017/18, 2018/19, 2020/21 2021/22 2022/23 2023/2024
* FA-Cupen: (2) 2018/19 2022/23
* Mesterligaen: (1) 2022/23
* Den engelske ligacupen: (4) 2017/18, 2018/19, 2019/20, 2020/21
* FA Community Shield: (2) 2018, 2019

## Referanser


## Eksterne lenker
*
Phyllis Johnson

**Phyllis Wyatt Johnson** (født 8. desember 1886, død 2. desember 1967) var en britisk kunstløper som deltok i de olympiske leker 1908 i London og 1920 i Antwerpen.

Johnson vant en olympisk sølvmedalje i kunstløp i sommer-OL 1908 i London. Hun kom sammen med James H. Johnson på andreplass i parløpkonkurransen bak det tyske paret Anna Hübler og Heinrich Burger.

Tolv år senere, i sommer-OL 1920 i Antwerpen, kom hun på tredjeplass i kunstløp i parløp sammen med Basil Williams.

Hun ble verdensmester i kunstløp to ganger, hun vant parløp sammen med James H. Johnson i 1909 og 1912.

## Olympiske medaljer
* OL 1908  London -  Sølv i kunstløp, parløp
* OL 1920  Antwerpen -  Bronse i kunstløp, parløp

## VM-medaljer
* VM 1909  Stockholm -  **Gull** i  kunstløp, parløp (sammen med James H. Johnson) 
* VM 1912  Manchester -  **Gull** i kunstløp, parløp (sammen med James H. Johnson)
* VM 1913  Stockholm -  Sølv i kunstløp, single kvinner
* VM 1910  Berlin -  Bronse i kunstløp, parløp (sammen med James H. Johnson) 
* VM 1912  Davos -  Bronse i kunstløp, single kvinner
* VM 1914  St. Moritz -  Bronse i kunstløp, single kvinner

## Eksterne lenker
*
Elsa Rendschmidt

**Elsa Rendschmidt** (11. januar 1886, død 9. oktober 1969) var en tysk sportsutøver som deltok i de olympiske leker 1908 i London.

Rendschmidt vant en olympisk sølvmedalje i kunstløp under sommer-OL 1908 i London. Hun kom på andreplass kvinnenes kunstløp, bak britiske Madge Syers-Cave. Det var fem kvinner som deltok i den første olympiske kunstløpskonkurransen for kvinner.

## Olympiske medaljer
* 1908  London -  Sølv i kunstløp, kvinner single

## VM-medaljer
* 1908  Troppau -  Sølv i kunstløp, kvinner
* 1910  Berlin -  Sølv i kunstløp, kvinner

## Referanser


## Eksterne lenker
*
Nothobroscina

* *[[Brullea]]* 
* *[[Chylnus]]* 
* *[[Diglymma]]* 
* *[[Eurylychnus]]* 
* *[[Mecodema]]* 
* *[[Metaglymma]]* 
* *[[Nothobroscus]]* 
* *[[Oregus]]* 
* *[[Percolestus]]* 
* *[[Percosoma]]* 

**Nothobroscina ** er en gruppe av biller i delgruppen (underfamilien) sandgravere (Broscinae) i familiegruppen løpebiller. Ingen arter er registret fra Norge.

## Systematisk inndeling
Systematikken følger Carabidae of the World

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilien **[[Sandgravere]], [[Broscinae]], [=[[Broscini]]]** 
****** delgruppe Nothobroscina Roig-Junient, 2000 
******* slekten *[[Brullea]]* Castelnau, 1867 
******* slekten *[[Chylnus]]* Sloane, 1920 
******* slekten *[[Diglymma]]* Sharp, 1886 
******* slekten *[[Eurylychnus]]* Bates, 1891 
******* slekten *[[Mecodema]]* Blanchard, 1853 
******* slekten *[[Metaglymma]]* Bates, 1867
******* slekten *[[Nothobroscus]]* Roig-Junent & Ball, 1995 
******* slekten *[[Oregus]]* Putzeys, 1868 
******* slekten *[[Percolestus]]* Sloane, 1892 
******* slekten *[[Percosoma]]* Schaum, 1858

## Referanser


## Eksterne lenker
* 
* Nothobroscina – Database Carabidae of the World – engelskspråklig
* Norsk entomologisk forening
Anders Omholt

**Anders Kristian Omholt** (1926–2017) var en norsk vitenskapsmann som i 1989 ble ridder 1. klasse av St. Olavs Orden for fortjeneste av norsk vitenskap.

Omholt ble cand.real. i 1953 og dr.philos. i 1959. Samme år ble han universitetslektor ved Universitetet i Oslo, og i 1961 ble han førsteamanuensis ved Det norske institutt for kosmisk fysikk. Fra 1. november 1963 til 31. desember 1970 var han professor ved Universitetet i Oslo, da sluttet han for å bli forskningssjef i Norges Industriforbund. I 1977 var han ekspedisjonssjef i Kirke- og undervisningsdepartementet. Fra 1978 til 1989 var han direktør i Norges Almenvitenskapelige Forskningsråd, men i 1989 sluttet han der og gikk inn i en stilling hos fylkesmannen i Akershus.

## Bibliografi

## Referanser


## Kilder
* Hvem Hva Hvor 1990 ISBN 82-516-1267-5
Røkholt

**Røkholt** er ei grend med matrikkelnummer 22 i delområde Østsida på østsida av Vorma i Eidsvoll kommune som kan føres tilbake til gammelnorsk tid. Røkholt var en fullgard i 1577 og i gammelnorsk tid.

## Nordgarn Røkholt
**Paal Jensen Røkholt** f. 1787 gm Else Oldtr. fra N. Sandholt brukte gården 1811 til 1835. De fikk barna Ola, Jens, Kristian og Gurine. Det vites ikke hvem som drev gården fra 1835 til 1848 da eldste sønn Ole overtok.

**Ole Paulsen Røkholt** f. 1823 var eldste sønn av Paal og Else. Han overtok gården for 900 dlr. Han var gift med Karen Oldtr. fra Taralstun Jøndal. De fikk barna Olaf Peder, Jens Henrik og Martin. Karen døde i 1855. Ole var bruker fra 1848 til 1894 da han kjøpte til Hagan. Yngste sønn Martin Olsen f. 1854 overtok gården for 7000 kr.

## Opstun Røkholt
**Jens Jakobsen** fra Trandum på Toten var bruker fra 1805 til 1819. Han var stamfar for Røkholt - Venger ætten. Barn: Lars, Paal, Erik, Jens, Amund og Mari. Tredje sønn Erik overtok i 1819 og giftet seg også inn i Elstad-bruket.

**Erik Jensen Røkholt** (1794–1835) var gift med Else Jonsdtr. fra NA Elstad. De fikk barna Berthe Marie (1821–1885), Jens (1822–1903), Karen Olea (1822–1891), Marthea (1829–1912) og Elise Gurine f. 1830. Else drev både Opstun og Nordgarn Elstad alene da Erik døde i 1835. I begynnelsen av 1840-årene giftet hun seg med Ola Olsen. Eldste sønn **Jens Eriksen Røkholt** overtok Opstun i 1846 og kjøpte til Arstun Røkholt i 1872. Han gav hver av sine sønner et bruk.

**Edvard Jensen Røkholt** f. 1846 brukte Opstun Røkholt fra 1887 til 1929.

**Einar Edvardsen Røkholt** f. 1901 brukte Opstun Røkholt fra 1929 til 1938 da han solgte til broren **Jens Edvardsen Røkholt** f. 1906.

## Arstun Røkholt
**Jens Eriksen Røkholt** (1822–1903) på Opstun Røkholt kjøpte til Arstun Røkholt i 1872. Yngste sønn **Ola Jensen Røkholt** f. 1861 overtok Arstun Røkholt og brukte gården til 1904 da den ble skiftet. Ola var gift med Gunhild Anine Solem som var datter til lærer Ole Pedersen Solem fra Nordfjord.

## Høgstun Røkholt
Løa i Arstun ble flyttet til Høgstun i 1904 og hovedbygningen i 1905 da det også ble bygget nytt fjøs. Ola Jensen Røkholt brukte Høgstun til sin død i 1937 og enka drev den videre alene.

## Nystun Røkholt
**Jens Paulsen Røkholt** (født 1826 på Nordgarn Røkholt, død 1914) var bruker fra 1849 til 1890. Han var gift med Gurine Marie Larsdtr. De fikk barna Paul, Lars, Ole, Jens, Laura og Maren. Gurine døde i 1864.

Eldste sønn **Paul Jensen Røkholt** f. 1854 drev gården fra 1890 til 1893 da han ble syk og solgte gården til broren Ole Jensen Røkholt (1861-1950). Ole drev gården fra 1894 til 1896. Dessuten kjøpte han Søstun Sanner og brukte den fra 1891 til 1921 da han tok føderåd på gården.

## Referanser


## Litteratur
*Andreas Holmsen: Eidsvoll Bygds Historie. Gårdshistorie Bind I.
Székesfehérvár

**Székesfehérvár** er den niende største byen i Ungarn. Székesfehérvár er hovedsete i fylket Fejér. Byen har .

## Referanser


## Eksterne lenker
*
Elstad

**Elstad** er et sted, landskap og en gård med matrikkelnummer 14 og 15 i delområde Østsida øst for Vorma i Eidsvoll i Akershus. Gården ble ryddet i gammelnorsk tid og tidlig delt i en vestre, nedre Vestgarn og en østre Østgarn. Elstad landskapsvernområde har *grytehullsjøer* i moreneområder med sand/silt, stor grunnvannspåvirkning og en del har stor vannstandsvariasjon.

## Vestgarn Elstad
Matrikkelgard 14 var fullgard i 1577 og sikkert også i gammelnorsk tid.

## Østgarn Elstad
Matrikkelgard 15 var fullgard i 1577, men delt i to  i gammelnorsk tid.

### Nordgarn Elstad
**Erik Jensen Røkholt** (1794–1835) av Røkholt - Venger ætten bruker fra 1825 til 1835. Han bodde på Opstun Røkholt og fikk gården av sin svigermor Berte. Da Erik døde i 1835, drev enken Else Jonsdtr. videre i ti år før hun giftet seg med Ola Olsen. Fra 1858 til 1871 drev Elses svigersønn Lars Gulbrandsen f. 1808 gården, som var gift med Elses datter Mathea Eriksdatter. Sønnen Edvard Larsen fikk skjøte av moren Mathea først i 1893. Datteren til Edvard, Kari Elstad gm. Maurits Torbjørn Kristoffersen f. 1879 drev gården fra 1915 til 1936. Deres sønn Erik Kristoffersen f. 1911 drev gården fra 1936.

## Litteratur
*Andreas Holmsen: *Røkholt-Venger ætten. En slektsoversikt.* Flekkefjord 1943.
Bhagalpur (distrikt)

**Bhagalpur** (bihari: भागलपुर जिला) er et distrikt i den indiske delstaten Bihar. Distriktets hovedstad er Bhagalpur. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 19,79 % av befolkningen.

Barn i alderen 0 til 6 år utgjorde 17,55 % i 2011 mot 19,48 % i 2001. Antallet jenter i den alderen per tusen gutter er 934 i 2011 mot 966 i 2001. 

## Referanser


## Eksterne lenker
*
AF1 (TV-serie)

***AF1*** (forkortelse for «Alle for en») er en norsk dramaserie på seks episoder for ungdom som ble sendt på NRK1 og NRK Super høsten 2008. Den omhandler en danse- og rapgruppe ved samme navn, bestående av fire ungdommer på 12–13 år.

Serien hadde premiere på NRK1 og NRK Super den 16. november 2008 kl.&nbsp;18.30. På NRK Super ble premieren fulgt av musikkvideoer, «Danseskolen» og episode 2 fra kl.&nbsp;19.00. Serien ble kåret til årets nyskapning under Gullruten 2009.

## Handling
I serien følger vi Lisa på 12 år, et stortalent innen klassisk ballett. Med Lisa i hovedrollen er klassen hennes invitert til å holde forestilling på Den Norske Opera. Lisa selv er derimot rastløs, og begynner å bli lei alle reglene i balletten. Under et besøk til den lokale ungdomsklubben blir hun tilskuer til en hiphop-battle, og fascineres av den frie og ville dansen fra gruppa AF1-Alle For En. Lisa prøver å bli med i AF1, men oppdager raskt at hiphop ikke bare er fritt og enkelt som hun først trodde. I sin søken etter aksept fra AF1 bryter hun til slutt med balletten, og hele forestillingen i operaen står i fare.

## I rollene
* Kjell: Porfirio Gutierrez
* Lisa : Cecilie Nilsson Laursen
* Faiza: Kamilla Tell Aronsen
* Nabil: Redwan Mohamed (født 1996)
* Mira : Julie Maria Dahl
* Tariq: Asher Yaseen Naseem
* Hac : Noah Løchting Williams
* Kine : Sofia Skjønneberg
* Mathias: Jack Leonard Holldorff  (født 1997)
* Stig : Christian Greger Strøm
* Sama D : Sam Eghtedari
* Ty : Michelle Kjærnes
* L.A. : Lukas Anker
* Ratib: Cliff Solberg

## Eksterne lenker
*
José Villanueva

**José Luis Villanueva** (født 19. mars 1913 i Manila, død 1983) var en filippinsk bokser som deltok i de olympiske leker 1932 i Los Angeles.

Villanueva vant en olympisk bronsemedalje i boksing under OL 1932 i Los Angeles. Han kom på tredjeplass i den nest letteste klassen, bantamvekt (54,0&nbsp;kg), i semifinalen tapte han til canadiske Horace Gwynne, som siden vant finalen mot Hans Ziglarski fra Tyskland. Villanueva vant bronsefinalen mot en amerikansk bokser. Det var ti boksere fra ti nasjoner som stilte i den nest letteste vektklassen som ble avviklet i perioden 9. til 13. august 1932.

Hans sønn Anthony Villanueva vant en olympisk sølvmedalje i boksing under OL 1964 i Tokyo.

## OL-medaljer
* 1932  Los Angeles –  Bronse i boksing, bantamvekt

## Referanser


## Eksterne lenker
*
Det hvite hus (Bergen)

**Det hvite hus** i Bergen ligger i Foreningsgaten 1 og er tegnet av arkitekt Jens Zetlitz Monrad Kielland. Bygården fra 1902 er en av landets flotteste kontinentalpregede jugendstilhus. Bygårdens ornamentikk preges av plantemotiver, girlandere og dekorative lisener.

## Referanser
Louis Salica

**Louis «Lou» Salica** (1912–2002) var en amerikansk bokser som deltok i de olympiske leker 1932 i Los Angeles.

Salica vant en olympisk bronsemedalje i boksing under OL 1932 i Los Angeles. Han kom på tredjeplass i den letteste klassen, fluevekt (50,8&nbsp;kg), i semifinalen tapte han til ungarske István Énekes som siden vant finalen over Francisco Cabanas fra Mexico. Salica vant de to innledende kampene før han tapte i semifinalen, kampen om bronesmedaljen vant han på w.o.. Det var tolv boksere fra tolv nasjoner som stilte i den letteste vektklassen som ble avviklet i perioden 9. til 13. august 1932.

## OL-medaljer
* 1932  Los Angeles -  Bronse i boksing, fluevekt

## Referanser


## Eksterne lenker
*
Elsfjorden

**Elsfjorden** er en fjordarm av Ranfjorden i Vefsn kommune i Nordland. Fjorden har innløp mellom Hattneset i sørøst og Skarpsundet på vestsiden av Hemneshalvøya i nordvest og strekker seg 8 kilometer sørover til Elsfjord i bunnen av fjorden. Østover fra Hattneset går Sørfjorden.

Nordlandsbanen går langs østsiden av fjorden. På vestsiden av fjorden ligger Fuglstranda med Elsfjord naturreservat, et skogområde som er fredet gjennom verneplanen for barskog.

## Referanser
Øverstraumen

**Øverstraumen** er en fjordarm av Ranfjorden i Rana kommune i Nordland. Fjorden har innløp ved sundet Straumkjeften i sør og strekker seg 5,5 kilometer nordover til Straumsbotn. Den ytterste delen av fjorden er trang, men nord for Nordgården, som ligger på vestsiden, åpner den seg opp. Denne delen av fjorden blir kalt Sveet. Fra Sveet går sundet Auran østover, før fjorden svinger nordover igjen. Lengst nord på østsiden ligger grenda Jamtjorda. Fra her går Straumbotnet inn til grenda med samme navn.

## Referanser
Finneidfjorden

**Finneidfjorden** er en fjordarm av Ranfjorden i Hemnes kommune i Nordland. Fjorden har innløp mellom Nesodden i nordvest og Forneset i sørøst og strekker seg 5,5 kilometer sørvestover til Finneidfjord i bunnen av fjorden.

Halvveis inn i fjorden ligger grenda Svalsenget på nordvestsiden. Tettstedet Finneidfjord ligger på et eid som er cirka 550-650 meter bredt. På den andre siden ligger Sørfjorden. Eidet går vestover til Hemneshalvøya. 

E6 går langs østsiden av fjorden. 

## Referanser
Predazzo

**Predazzo** (italiensk), **Pardatsch** (tysk)  er en kommune med 4439 innbyggere i provinsen Trentino i Dolomittene, beliggende 1014 moh i dalen Val di Fiemme.

Stedet grenser til kommunene Deutschnofen, Welschnofen, Moena, Tesero, Panchià, Ziano di Fiemme, Siror, Canal San Bovo, Tonadico.

## Severdigheter
* Trampolino Giuseppe dal Ben, hvor hoppøvelsene i ski-VM i 1991, 2003 og 2013 og OL 2026 ble avviklet. 
* Et geologisk museum som rommer et stort antall bergarter og godt bevarte fossiler.

## Historie
Fram til 1919 hørte Predazzo under fyrstedømmet Tirol i Østerrike-Ungarn. Inntil utbruddet av første verdenskrig var  Predazzo garnisonsby for Østerrike-Ungarns keiserlige armé.

## Referanser


## Eksterne lenker
*
Girlander

**Girlander**, fra fransk, *guirlande* (blomsterkrans), er et klassisk motiv som består av blader, blomster eller frukter bundet sammen i en hengende lenke. Til høytider utsmykket man i antikken templenes alter og triumfbuer med slike blomsterlenker. Motivet ble siden tatt opp i billedkunsten. Siden renessansen har motivet blitt anvendt som et dekorelemement. Man finner bruk av girlandere i arkitekturens ornamentikk og motivet var spesielt mye brukt i Louis-seize-stilen.

Fra sent 1700-tall, men særlig fra 1800-tallet, finnes det i mange våpenskjold en girlander på hver side av hjelmen i stedet for et hjelmklede som ellers er vanlig. Hver girlander kommer da ut eller ned fra hjelmen, den går ut til et punkt eller en ring på hver side av hjelmen, med girlanderne hengende ned så langt som til skjoldets nederste del. Dette kan vi se i mange segl for privatpersoner og i andre våpenavbildninger, bl.a. i seglene på den norske Grunnloven 17. mai 1814 for Lars Johannes Irgens og Gregers Winther Wulfsberg.

## Litteratur
* Hans Cappelen: «Våpensegl og slektspapirer fra Skiens-distriktet». *[[Norsk Slektshistorisk Tidsskrift]]* bind 35, Oslo 1996. http://www.cappelen-krefting.no/hans/vaapenseglskien.htm 
* Hans Cappelen: «Hva seglene på Grunnloven kan vise oss» i Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014
Skipbåtsværsfjorden

**Skipbåtsværsfjorden** er en fjord i Herøy kommune i Nordland. Fjorden ligger på østsiden av Skipbåtsvær og vest for Bukallholman og Vandve. Fjorden strekker seg 10 kilometer nordover fra Gåsvær til Søråsværfjorden.

## Referanser
Vikafjorden (Dønna)

**Vikafjorden** er en fjord på nordsiden av Skagalandet på Dønna i Nordland. Fjorden har innløp mellom Revskjeran i nord og Lyngøya i sør og strekker seg 9 kilometer nordøstover til Solfjellsjøen. På nordsiden av fjorden ligger en rekke øyer og holmer, der Gjesøya og Ramnøya er de største. På sørsiden av Skagalandet ligger Skagafjorden.

Riksvei 809 går langs de indre delene av fjorden. 

## Referanser
Presidentvalget i USA 1924

**Presidentvalget i USA 1924** var det 35. presidentvalget i USAs historie. Valget fant sted den 6. november 1928, og valgte Calvin Coolidge og Charles G. Dawes som henholdsvis president og visepresident, for perioden 1925–1929. Coolidge hadde vært president siden Warren G. Hardings død i 1923, og på den tid hadde Coolidge rukket å bli svært populær. Demokratene nominerte John W. Davis og Charles W. Bryan, og på tross av at Robert M. La Follette sr. gjenopplivet det gamle Progressive Party fra 1912 (som tok mange republikanske stemmer den gangen), var Coolidge overlegen i sin seier. At Davis var konservativ førte dessuten til at mange demokrater stemte på sentrumsorienterte La Follette, slik at partisplittelsen ble noe annerledes enn forventet.

Regnet i stemmer er Coolidges seier fra 1924 den nest største i USAs historie, bare forbigått av Warren G. Hardings seier over James M. Cox i 1920, da Coolidge dessuten var visepresidentkandidat.

## Eksterne lenker
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
Skagafjorden

**Skagafjorden** er en fjord på Dønna i Nordland. Fjorden strekker seg 7,5 kilometer nordøstover til grenda Hølen i bunnen av fjorden.

Fjorden starter mellom Staulen i sør og Grytøya i nord og er en fortsettelse av Sildøyfjorden som ligger lenger sørvest. Fjorden ligger på sørsiden av Skagalandet, der finnes grenda Skaga, som fjorden er kalt opp etter. Grenda Sandstrak ligger på sørsiden av fjorden. Innerst i fjorden deler den seg i to smale og dype våger. Øyvågen er den nordligste og Hølvågen ligger på sørsiden.

Fjellet Dønnamannen på 858 meter over havet ligger på sørsiden av fjorden. 

Fv828 går langs sørsiden av fjorden. 

## Referanser
Fruen av Auxerre

**Fruen av Auxerre** eller **Kore av Auxerre** (fransk *Dame d'Auxerre*) er en liten statue på 65 cm av kalkstein fra Kreta som i dag står i Louvre i Paris. Den forestiller en arkaisk gresk gudinne fra rundt 650 f.Kr. – 625 f.Kr. 

Det er en kore («piken», «jomfruen») som er en kunsthistorisk betegnelse på greske skulpturer av unge kvinner, men også et navn på en gudinne i gresk mytologi: Kore, Demeters datter, opprinnelig en gammel khthonisk guddom, identisk med Persefone. At det er en avbildning av en gudinne kan avleses i blant annet at hennes seksuelle attributter er framhevet og sammenhengen med de mange terrakottaskulpturer av antikkens gudinner i østlige Middelhavet, spesielt Astarte. Denne avbildningen er kanskje en kvinnelig tilbeder av en fruktbarhetskult heller enn gudinnen Persefone selv da hennes høyre hånd berører mellom brystene og hennes høyre hånd forblir stiv langs siden, en håndbevegelse knyttet til bønn.

Maxime Collignon, en kurator fra Louvre, fant skulpturen i en lagringshvelv i museet i Auxerre, en by øst for Paris, i 1907. Statuen ble kjøpt i 1895 av direktøren av et teater som brukte den som dekorasjon for en operette og deretter gitt til byens museum. Ingen opptegnelser forklarer hvorfor statuen havnet i Auxerre og dens mystiske ankomst i et provinsielt fransk museum skapte i sin tid journalistisk omtale.

Den arkaiske skulpturen er datert fra 600-tallet f.Kr. da antikkens Hellas bevegede seg ut av sin mørke tidsalder. Hun har en smal midje tilsvarende en minoisk-mykensk gudinne, og hennes stive hår antyder egyptisk innflytelse. Den tidlige arkaiske stilen har blitt fantasifullt døpt «dædalisk», et konsept oppfunnet tidlig på 1900-tallet for å beskrive statuer fra 600-tallet f.Kr. Det hemmelighetsfulle, vitende og høyverdige antydningen av et smil er blitt karakterisert som et arkaisk smil. Verket er blitt tilskrevet til Kreta på grunn av denne formen for kalkstein foruten også likheter i den unge kvinnens drakt, positur og ansikt som er funnet i andre verker av bronse, kalkstein og leire på øya. Sammenlignet med gravmateriale fra Eleutherna i nordlige Kreta antyder at statuen opprinnelig kom fra nekropolis her.

Utgravninger på 1990-tallet av Nikolaos Stampolidis i Eleutherna har bidratt til å etablere en mer presis datering og opprinnelse for Fruen av Auxerre ved avdekkelsen av meget lignende utskårende ansikter i elfenben og falliske symboler, noe som knytter henne til en fruktbarhetskult.

Statuen var som mange greske antikke statuer ikke ment å bli sett og opplevd uten farger, men var opprinnelig malt i sterke farger, som vist i rekonstruksjonen.

## Referanser


## Litteratur
* Martinez, Jean-Luc (2000): *La Dame d'Auxerre* (Réunion des Musées Nationaux)

## Eksterne lenker
* Encyclopaedia Britannica: «Daedalic sculpture»
* (Skulpturhalle, Basel) Ute W. Gottschall, «La Dame d'Auxerre» (tysk)
Søråsværfjorden

**Søråsværfjorden** er en fjord i Dønna kommune i Nordland. Fjorden ligger på sørsiden av øygruppen Åsvær og nord for Vandve og øya Dønna. Den strekker seg 25 kilometer nordøstover fra Skipbåtsvær og fortsetter som Tomfjorden videre nordøstover. I overgangen mellom Sørårsværfjorden og Tomfjorden kommer Nordåsværfjorden, mens Stigfjorden går sørover på østsiden av Dønna.

Fylkesvei 186 går langs fjorden på nordsiden av Dønna. 

## Referanser
Ildledningssystem

**Ildledningssystem**  (ILS) benyttes i det norske artilleriet for å beskyte mål ved hjelp av digitale midler som den norske MRR-radioen og klassifiserte dataprogrammer. Systemet blir bemannet av en ILS-offiser og et visst antall ILS-assistenter, uoffisielt kjent som KO-jegere. Disse regnes som noen av det norske forsvarets mest verdifulle soldater, og er kjent for å bringe en uvurderlig kompetanse til slagmarken.
William Gilmore

**William Evans Garrett Gilmore** (født 16. februar 1895, død 5. desember  1969) var en amerikansk roer som deltok i de olympiske leker 1924 i Paris og 1932 i Los Angeles.

Gilmore ble olympisk mester i roing i OL 1932 i Los Angeles. Han vant dobbeltsculler sammen med Kenneth Myers. Åtte år tidligere, i OL 1924 i Paris kom han på andreplass i singelsculler bak Jack Beresford fra Storbritannia.
  
## OL-medaljer
* 1932  Los Angeles -  **Gull** i roing, dobbeltsculler
* 1924  Paris -  Sølv i roing, singelsculler

## Referanser


## Eksterne lenker
*
Lisene

**Lisene** (fra latin *licium*, fransk *lisse*, "tråd", "bånd") kalles i bygningskunsten en flat, svakt fremtredende pilaster, som skiller seg fra en vanlig pilaster ved at den er uten base og kapitél. Lisener har ofte en mer dekorativ enn konstruktiv betydning. Lisener forekommer hyppig i romanske kirkebygg. I gotikken blir lisenene til strebepilarer. I senbarokkens og rokokkoens tid ble bruk av lisener igjen populært. I jugendstilen finner man også en utstrakt bruk av lisener.

## Litteratur
*Ahlstrand, Jan Torsten.; *Arkitekturtermer*. Lund: Studentlitteratur, 1976, ISBN 91-44-02852-0
Kenneth Myers

**Kenneth Holston Myers** (1896–1974) var en amerikansk roer som deltok i flere olympiske leker, 1920 i Antwerpen, 1928 i Amsterdam og 1932 i Los Angeles.

Myers ble olympisk mester i roing under OL 1932 i Los Angeles. Han vant dobbeltsculler sammen med William Gilmore. Åtte år tidligere, under OL 1924 i Paris kom han på andreplass i singelsculler bak Jack Beresford fra Storbritannia.

Fire år tidligere, under OL 1928 i Amsterdam, kom han på andreplass i singelsculler bak Henry Pearce fra Australia.
## OL-medaljer
*  1932  Los Angeles – **Gull** i roing, dobbeltsculler  USA
*  1920  Antwerpen –  Sølv i roing, firer med styrmann  USA
*  1928  Amsterdam – Sølv i roing, singelsculler  USA

## Referanser


## Eksterne lenker
*
Kleobis og Biton

**Kleobis og Biton** er navnene på to menneskelige brødre i gresk mytologi. Det er også navnene som konvensjonelt er gitt til et par arkaiske statuer i legemesstørrelse, eller *[[Kouros|kouroi]]*, som i dag er i Delfis arkeologiske museum i Delfi, Hellas. Statuene er datert til en gang rundt 580 f.Kr. og kom fra Argos på Peloponnes, skjønt de ble i sin tid funnet i Delfi.

## I mytologien

I gresk mytologi var Kleobis og Biton argivere, sønner av Kydippe, en prestinne av Hera. Kydippe reiste fra Argos til en festival til ære for Argive Hera. Oksen som trakk hennes vogn falt sammen og hennes to sønner, Kleobis og Biton, trakk da vognen hele vegen (45 *[[Stadia (lengde)|stadia]]*, eller 8.3 km). Kydippe ble imponert av deres hengivelse for henne og hennes gudinne, og hun ba til Hera for at hun skulle belønne sønnene med den beste gaven en gudinne kunne gi til dødelige. Hera bestemte da at brødrene skulle dø i deres søvn, og etter festivalen la ungdommene seg ned i Heras tempel og våknet aldri opp igjen. Herodot som forteller historien sier at borgerne i Argos donerte et par statuer til Apollons helligdom i Delfi

## Statuene
I *Bok I* av Herodots *[[Histories (Herodot)|Historier]]* forteller Solon fortellingen om Kleobis og Biton til kong Krøsus som et eksempel på et lykkelig, levd liv, og vurderer deres lykke til kun under Tellos atheneren, mye til Krøsus' irritasjon. Herodot nedtegner at «argivene hadde fått gjort statuer av dem og satt dem opp i Delfi da de hadde vært slike eksemplariske menn». Det moderne museet i Delfi utstiller to identiske arkaiske kouroi under navnene Kleobis og Biton, skjønt det er ingen bevis som direkte knytter disse statuene til de som er nevnt av Herodot.

Inskripsjonen på statuens fundament identifiserer dem som Kleobis og Biton, og identifiserer også Polymides av Argos som skulptøren, noe som er meget uvanlig for en slik tidlig dato. Statuene er hva som karakteriseres som en typisk peloponnesisk stil: massiv og muskuløs, men de er ikke tilsiktet å være faktiske representasjoner av Kleobis og Biton, om antatt at brødrene er historiske og faktiske heller enn mytologiske figurer. Statuene er isteden idealistiske representasjoner av de maskuline dydene styrke og fromhet.

## Se også
* Gresk kunst i antikken

## Eksterne lenker
* Herodot om Kleobis og Biton (engelsk)
William Garfield Miller

**William Garfield Miller** (født 16. mars 1905, død mai 1985) var en amerikansk roer som deltok i de olympiske leker 1928 i Amsterdam og 1932 i Los Angeles.

Miller vant en olympisk sølvmedallje i roing under OL 1928 i Amsterdam. Han var med på den amerikanske båte som kom på andreplass i firer uten styrmann bak Storbritannia.

Fire år sennere, under OL 1932 i Los Angeles kom han på andreplass i singelsculler bak Henry Pearce fra Australia.

## OL-medaljer
*  1928  Amsterdam - Sølv i roing, firer uten styrmann  USA
*  1932  Los Angeles - Sølv i roing, singelsculler  USA

## Referanser


## Eksterne lenker
*
Folgaria

**Folgaria**, *Vielgereut* (zimbrisk) er en italiensk kommune med  i provinsen Trentino.

Nabokommuenne er Caldonazzo, Centa San Nicolò, Besenello, Calliano, Lavarone, Lastebasse (VI), Rovereto, Terragnolo, Laghi (VI).

## Geografi
Folgaria ligger på en høyslette på 900 – 1&nbsp;000 moh ved Monte Cornettos sydheng og omfatter området fra den brede dalbunnen ved Rio Cavallo til grensen mot provinsen Vicenza.

## Språk og historie
Den første zimbriske bebyggelsen i Folgaria går tilbake til 1100-tallet. I dag har italiensk fullstendig fortrengt den gamle tyske dialekten zimbrisk.

## Referanser


## Eksterne lenker
*
Staulen

**Staulen** er en øy i Herøy kommune på Helgeland.

Åkviksundet skiller Staulen fra Åkvika i Dønna. Navnet tyder på at øyen har vært en melkeseter for storgården Åkvika, som øyen tidligere tilhørte. Åkviksundet bru knytter nå Staulen til Dønna.
Sildøyfjorden

**Sildøyfjorden** er en fjord i Herøy kommune på Helgeland i Nordland. 

Fjorden ligger mellom Måsvær i nord og Vardøya, Seløya og Staulen i sør. Fjorden har en lengde på  fra sørvest til nordøst. I øst fortsetter fjorden østover som Skagafjorden, mens Oddfjorden og Gåsværfjorden ligger i vest.

## Referanser
Huntington Park

**Huntington Park** er en 7.85&nbsp;km² stor by i Los Angeles County i California, USA. Den hadde et innbyggertall på 61 348 mennesker i 2000. Byen, som er oppkalt etter den prominente industrialisten Henry Huntington, ble offisielt en by 1. september 1906. Da ble den knyttet til transportnettet ved at det ble etablert en sporvei mellom den raskt voksende bydelen og sentrum av Los Angeles. Fremdeles jobber 30% av innbyggerne i Huntington Park i industrien i nærliggende områder som Vernon og Commerce.

Byen er kjent som en handelsby for omkringliggende områder. Handlegata Pacific Avenue er et viktig møtepunkt i byen både for egne innbyggere og for folk fra andre steder i fylket.

Huntington Park var en helt hvit by, som de fleste andre områder langs Los Angeles River sør og sørøst for Los Angeles sentrum. Alameda Street og Slauson Avenue skilte den fra de svarte områdene. Da det begynte å gå nedover med industrien i USA i 1970-årene, begynte hvite folk å flytte fra Huntington Park. Stedet ble overtatt av folk med latinamerikansk bakgrunn. I dag er byen igjen en blomstrende handelsby, men skiltene i handlegata er nå på spansk.

Den nåværende guvernøren i byen heter Elba Guerrero, og ble innsatt som guvernør den 18. januar 2007.

## Referanser


## Eksterne lenker
*
Vardøya (Herøy)

**Vardøya** er ei øy i Herøy kommune i Nordland. Den ligger vest for Ytre Øksningan. Oddfjorden ligger på vestsiden av øya, og på nordsiden av Sildøyfjorden. 

Med sin høyde på 119,2 moh er *Vardøyfjellet* det høyeste punktet i Herøy kommune. Dette er det laveste blant høyeste punkt i noen nordnorsk kommune.

## Referanser
Herbert Buhtz

**Herbert Buhtz** (født 12. april 1911 i  Magdeburg, død 7. juni 2006 i Berlin) var en tysk roer som deltok i de olympiske leker 1932 i Los Angeles.

Buhtz vant en olympisk sølvmedalje i roing under OL 1932 i Los Angeles. Han kom på andreplass i dobbeltsculler sammen med Gerhard Boetzelen, bak den amerikanske dobbeltsculleren med roerne William Gilmore og Kenneth Myers.

## OL-medaljer
* 1932  Los Angeles -  Sølv i roing, dobbeltsculler

## Referanser


## Eksterne lenker
*
Fyksesund

**Fyksesund** er en fjordarm av Hardangerfjorden i Kvam kommune i Hordaland. Fjorden strekker seg 10,5&nbsp;kilometer nordvestover fra innløpet mellom Bjelkaneset og Varadaneset rett nord for Kvamsøy.

Fjordarmens bredde varierer fra rundt 300 m i trange partier som ved Mjåsund til 700 m i den ytre delen og 600 m i den indre delen. To kilometer inn i fjorden ligger bygda Fykse, som fjorden har tatt sitt navn etter. Her krysser riksvei 7 fjorden via den 344&nbsp;meter lange Fyksesundbrua. Videre inn i fjorden ligger bygdene Porsmyr på vestsida og Klyve på østsida, og her smalner fjorden inn ved Mjåsund. Innerst i Fyksesund ligger bygdene Botnen og Flatabø. Den indre delen av fjorden, fra Mjåsund og innover, har svært bratte og høye fjellsider.

## Referanser


## Eksterne lenker
*
Hugh Edwards

**Hugh Robert Arthur Edwards** (1906–1972) var en britisk roer som deltok i de olympiske leker 1932 i Los Angeles.

Edwards ble olympisk mester i roing to ganger under OL 1932 i Los Angeles. Han vant toer uten styrmann sammen med Lewis Clive og han var også med på den britiske fireren uten styrmann som vant foran.

## OL-medaljer
* 1932  Los Angeles -  **Gull** i roing, toer uten styrmann  Storbritannia
* 1932  Los Angeles -  **Gull** i roing, firer uten styrmann  Storbritannia

## Referanser


## Eksterne lenker
*
Dønnmannen

**Dønnmannen**, lokalt også kjent som **Dønnamannen**, er en 856 meter høy fjelltopp på øya Dønna på Helgeland. Toppen er også det høyeste punkt i Dønna kommune. Den norske turistforening har tidligere merket stier opp til toppen fra Breivika, Einvika og Teigstad. Stiene fra Breivika og Einvika har felles rute opp fjellet fra Hagen og regnes som de sikreste, men i 2018 inntraff en dødsulykke på denne ruten. Ruten fra Teigstad ble stengt i 2016 på grunn av rasfare.

Dønnmannen har fått navnet sitt fordi toppen av fjellet har en profil som kan minne om profilen til en mann som ligger på rygg. Tidligere ble fjellet også kalt Teigstadnavaren, toppen er spiss og kan minne om en navar.

Dønnamannen er også en sagnfigur.

## Fotnoter



## Referanser
Carl Johan Adlercreutz

**Carl Johan Adlercreutz** (født 27. april 1757 på Kiala gård i Nyland i Finland, død 21. august 1815) var en svensk-finsk greve, general og statsråd. 

## Liv og virke
### Bakgrunn
Carl Johan Adlercreutz' foreldre var kornetten Thomas Adlercreutz og hans hustru Hedvig Katarina Bartels.

### Militær
Allerede i 13-årsalderen begynte Adlercreutz tjenestegjøring i hæren og utmerket seg i den russisk-svenske krig (1788–1790). 

Under finskekrigen førte han kommando over en brigade, ble generaladjutant i april 1808 og spilte en avgjørende rolle i slaget ved Siikajoki samme måned. Ni dager senere deltok han da russerne ble beseiret i slaget ved Revolax. For sin innsats ble han utnevnt til generalmajor og ridder av Sverdordenens store kors.

Adlercreutz vant deretter flere slag i krigen og gjorde en god figur ved de svenske nederlagene i slagene ved Oravais og Idensalmi. 

I mars 1809 begav Adlercreutz seg til Stockholm, der misnøyen med kong Gustav IV Adolf var stor, men krigsveteranen Adlercreutz fikk stor hyllest av alle samfunnsklasser. Da kongen bestemte seg for å ta kommando over den sørlige armeen, begav Adlercreutz seg til Slottet sammen med seks andre fremtredende personer og fremholdt for kongen at:

Kongen ble så arrestert og ble i mai samme år landsforvist. Til ny konge ble valgt Karl XIII. I 1810 ble Adlercreutz statsråd og general. Adlercreutz ble rikt belønnet for sin viktige innsats for Sverige. Blant annet fikk han og hans familie disponere Läckö slott i 60 år, han ble utnevnt til greve, og i 1811 ble han utnevnt til ridder av Serafimerordenen. 

Som sjef for de alliertes generalstab for nordarméen deltok han i slaget ved Leipzig mot franske styrker under Napoléon Bonaparte i 1813 og året etter i invasjonen i Norge som førte til personalunionen mellom landene. Adlercreutz døde 21. august 1815 etter kort sykdom.

I Johan Ludvig Runebergs store epos Fänrik Ståls sägner nevnes han først i diktet «Adlercreutz», men også i andre dikt, som «Veteranen», «Fältmarskalken», «Döbeln vid Jutas», «Fänrikens marknadsminne», «von Törne», «Munter» og «Wilhelm von Schwerin».

## Referanser


## Eksterne lenker
* Adlercreutz' biografi, fra ''Svenskt biografiskt handlexikon'' (svensk)
* Biografi om general Adlercreutz fra ''napoleon-series.org'' (engelsk)
* Diktet «Adlercreutz», et av flere dikt fra ''Fänrik Ståls sägner'' som omhandler Adlercreutz (svensk)
*
Joseph Schauers

**Joseph Anthony Schauers** (født 27. mai 1909, død 18. oktober 1987) var en amerikansk roer som deltok i de olympiske leker 1932 i Los Angeles.

Schauers ble olympisk mester i roing under OL 1932 i Los Angeles. Han vant toer med styrmann sammen med Charles Kieffer og Edward Jennings som styrmann.

## OL-medaljer
* 1932  Los Angeles -  **Gull** i roing, toer med styrmann

## Referanser


## Eksterne lenker
*
Kristin Chenoweth

**Kristin Dawn Chenoweth** (født **Kristi Dawn Chenoweth**, 1968) er en amerikansk skuespiller og sanger.

Chenoweth debuterte på Broadway i musikalen *[[Steel Pier (musikal)|Steel Pier]]* i 1997. Hun vant Tony-prisen for beste kvinnelige birolle for musikalen *[[Du er vår mann, Charlie Brown!]]* (1999) og ble nominert til Tony-prisen for beste kvinnelige hovedrolle for musikalene *[[Wicked (musikal)|Wicked]]* (2003–2004) og *[[On the Twentieth Century]]* (2015). I 2015 spilte hun Maleficent i Disney Channels *[[Descendants]]*.

## Filmografi
* 2005 – *[[Forhekset (film)|Forhekset]]* som Maria Kelly
* 2006 – *[[Den rosa panteren (2006)|Den rosa panteren]]* som Cherie
* 2006 – *[[Running with Scissors]]* som Fem
* 2006 – *[[Deck the Halls]]* som Tia Hall
* 2010 – *[[You Again]]* som Georgia King
* 2014 – *[[Rio 2]]* som Gabi

## Referanser


## Eksterne lenker
* 
* 
* 
*
Husværfjorden

**Husværfjorden** er en fjord i Vega og Herøy kommune i Nordland. Fjorden ligger nord for Husvær og strekker seg 17 kilometer nordøstover til Sør-Herøy. Fjorden starter mellom Sandvær i sør og Ytre Flesan i nord. I tillegg til Sør-Herøy ligger også øya Tenna i øst. På nordsiden ligger Ytre og Indre Flesan og Keggrauva.

## Referanser
Den fredlause

***Den fredlause*** (originaltittel: *Útlaginn*) er en islandsk biografisk periodedrama fra 1981 regissert av Ágúst Guðmundsson. Filmen er basert på islendingesagaen *[[Gisle Surssons saga]]*, om Gisle som dømmes til et liv som fredløs på grunn av drap. 

Filmen sies å ha en riktig representasjon av kultur og samfunn i tiden den skildrer. Útlaginn er skrevet og regissert av Ágúst Guðmundsson

## Om filmen
Ágúst Guðmundsson som hadde hatt stor suksess både publikumsmessig og økonomisk med sin forrige film Land og sønner i 1980. 
Men på Útlaginn tapte han nesten like mye som han hadde tjent på Land og sønner. Produsent Jón Hermannsson hadde bare sikret en liten del av totalbudsjettet fra det Islandske filmfondet på forhånd. Kostnaden til innspilling ble mye høyere enn forventet, mye på grunn av den ekstreme inflasjonen på Island på begynnelsen av 80-tallet. Men det ble tilslutt den høye inflasjonen, kombinert med inntekter i ettertid fra distribusjon i utlandet som reddet Jón Hermannsson og Ágúst Guðmundsson fra å gå bankerott på filmen.
Ágúst Guðmundsson la vekt på å filmatisere Gisle Surssons saga så riktig så mulig. Dermed kommer svært mange karakterer inn i filmens plot, som i sagaen. Innendørsscenene i filmen er skutt i en stor garasje utenfor Reykjavík, belysning og kornete kvalitet på opptak gjør dette til filmens svakeste punkt fra et teknisk synspunkt.

## Handling
Filmen følger Gisli i en blodfeide innad i egen familie. Etter at Gislis blodsbror Veistein blir drept, mistenker Gisli sin svoger og dreper han. Det viser seg å være feil og han flykter deretter for å unngå å selv bli drept i et hevntokt. 

Ágúst Guðmundsson mente sagaen burde omhandle vanlige folk, som bebodde små gårder i øde deler av Island. I fremstillingen av karakterene er det dermed vektlagt å vise at de er vanlige mennesker, med tvil og frykt, og protagonistens rolle som en super-helt, som er vanlig for tilsvarende filmer, er tonet ned.

## Medvirkende

## Referanser


## Eksterne lenker
*
Trachylepis

* *[[Trachylepis atlantica]]*
* *[[Trachylepis aurata]]*
* *[[Trachylepis margaritifera]]*
* *[[Trachylepis quinquetaeniata]]*
* *[[Trachylepis seychellensis]]*
* *[[Trachylepis septemtaeniata]]*
* *[[Trachylepis vittata]]*
* *[[Trachylepis wrightii]]*

***Trachylepis*** er en slekt av skinker med mange arter i Afrika og Sørvest-Asia. De er i stand til å krysse vide strekninger med åpent hav, og har etablert seg på Madagaskar, Komorene, Seychellene, Sokotra, og til og med på den brasilianske øygruppen Fernando de Noronha. Fossile funn er gjort på Aldabra.

De ble tidligere ble regnet til den store slekten *[[Mabuya]]* med mer enn 110 arter i mange varme strøk. Den gamle slekten er nå delt i fire slekter som er ment å utgjøre naturlige grupper. Alle arter på det amerikanske fastlandet regnes fortsatt til *Mabuya*. De andre to slektene er *[[Chioninia]]* (Kapp Verde), og *[[Eutropis]]* (Asia).

Da Mausfeld et al. splittet *Mabuya* ble de afrikanske artene plassert i slekten *Euprepis* Wagler, 1830. Bauer har siden endret slektsnavnet til *Trachylepis* Fitzinger, 1843.

## Referanser


## Eksterne lenker
* 
* 
* Cyberlizard: ''Euprepis''
Hjalmar Brantings vei (Oslo)

:::*Se [[Hjalmar Brantings vei|pekerside]] for flere forekomster av Hjalmar Brantings vei.*

**Hjalmar Brantings vei** (1–21, 4–8) er den delen av Ring 3 (Store ringvei) i Oslo som går fra Økernkrysset til Teisen. Det er bare noen få næringsbygg i området rundt Økernkrysset og østre del av Haslevangen som har adresse til veien. De av disse som ligger på østsida, tilhører bydel Bjerke, mens vestsida tilhører bydel Grünerløkka. Sør for Ulven tilhører veien bydel Gamle Oslo (vestsida) og bydel Alna (østsida).

Veien har motorveipreg, og det er ingen eiendommer som har direkte atkomst fra den. Av- og påkjøringene til veien inngår i noen av Norges mest kompliserte veikryss.

Veien er oppkalt etter den svenske politikeren Hjalmar Branting, som fikk Nobels fredspris i 1921.

## Litteratur
* 

## Eksterne lenker
*
Hjalmar Brantings vei

**Hjalmar Brantings vei** finnes flere steder:

* Hjalmar Brantings vei (Oslo)
* Hjalmar Brantings vei (Bergen)
Edward Jennings

**Edward Francis Jennings** (født 9. april 1898 i Pennsylvania, død 9. februar 1975 i San Diego i California) var en amerikansk roer som deltok i de olympiske leker 1924 i Paris og 1932 i Los Angeles.

Jennings ble olympisk mester i roing under OL 1932 i Los Angeles. Han var styrmann på toeren som sammen med roerne Joseph Schauers og Charles Kieffer vant *toer med styrmann*. Åtte år tidligere, under OL 1924 i Paris, var han styrmann på den amerikanske toeren som kom på tredjeplass, bak Sveits og Italia.

## OL-medaljer
* 1932  Los Angeles -  **Gull** i roing, toer med styrmann
* 1924  Paris -  Bronse i roing, toer med styrmann

## Referanser


## Eksterne lenker
*